Държавен вестник, бр. 83, 2017 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  83
ните 2/3 от хранопровода, рефлукс през долния 
езофагиален сфинктер (ДЕС). При наличие на 
доказана склеродермия и липса на перисталтични 
контракции в средната и дисталната част на хра­
нопровода служителите и кандидат-служителите 
се преценяват като негодни за работа в МВР.
Гастроезофагеална рефлуксна болест (ГЕРБ)
Гастроезофагеалният рефлукс е физиологи­
чен феномен, който зависи от редица условия: 
нормално функциониране на долен езофагеален 
сфинктер (ограничаващ епизодите на рефлукс), 
неутрализиращият ефект на относително ал­
калната слюнка, бързо очистване на хранопро­
вода от рефлуксното съдържимо. Когато тези 
механизми са нарушени, гастроезофагеалният 
рефлукс става патологичен и се появяват оплак­
вания при болния. ГЕРБ може да протече като 
рефлукс-езофагит, който, макар и рядко, може 
да се усложни със стриктура на хранопровода, 
пептична язва, кръвотечение и желязодефицитна 
анемия, карцином на хранопровода.
Диагнозата се поставя с езофагогастроскопия, 
мукозна биопсия, рентгенография на хранопровод 
и стомах, рН-метрия.
Работоспособността е съхранена и само при 
тежки обостряния може да бъде временно огра­
ничена. Служителите и кандидат-служителите с 
ГЕРБ без усложнен рефлукс езофагит са годни 
за работа.
При ГЕРБ І и ІІ степен, кандидатите по гра­
фи 1 и 2 – за индивидуална преценка, по графа 
3 – негодни.
Кандидат-служителите с ІІІ и ІV степен 
рефлукс-езофагит с усложнения, установени 
ендоскопски, са негодни.
Служителите с ІІІ и ІV степен се преценяват 
индивидуално, като се ограничават по отношение 
на труд, свързан с големи психонатоварвания, 
уредна гимнастика, заемане на продължително 
принудително наведено положение на тялото.
При тежко протичащи рефлукс-езофагити с 
усложнения, с изчерпани терапевтични възмож­
ности, служителите се преценяват като негодни 
за работа в МВР.
Стриктура на хранопровода
Стесненията на хранопровода се срещат при 
голям брой придобити и вродени аномалии и 
състояния. Основен симптом е различно изразе­
ната по степен дисфагия. Дисфагията обикновено 
настъпва при стеснение на лумена на хранопро­
вода под 5 мм. Стриктури на хранопровода неза­
висимо от етиологията им с противопоказания 
за оперативно лечение, довели до увреждане на 
охранването, определят кандидат-служителите 
като негодни.
При служители с изкуствен хранопровод се 
прави индивидуална преценка.
Инфекциозни езофагити
Напоследък нараства честотата на имунодефи­
цитните състояния и поради това инфекциозните 
езофагити зачестяват. Те могат да бъдат причи­
нени от вируси, бактерии, гъбички или паразити. 
При някои много тежко имунокомпрометирани 
болни могат да съществуват едновременно два 
и повече причинители.
Лечението е ефективно, ако е насочено срещу 
изолирания причинител.
Работоспособността се определя от тежестта 
на имунодефицитното състояние, довело до това 
усложнение.
Годността за служители и кандидат-служите­
ли се преценява индивидуално след проведено 
лечение.
Дивертикули на хранопровода
Работоспособността е запазена. Служителите 
и кандидат-служителите са годни за работа в 
МВР при асимптоматично протичащите ди­
вертикули. При дивертикули, водещи до тежки 
нарушения в гълтането, кандидат-служителите 
и служителите са негодни.
Хиатус херния
Кандидат-служителите с доказана неусложне­
на хиатална херния са годни за административна 
работа. Кандидатите за Академията на МВР са 
негодни.
Язва на хранопровода
Годността на кандидатите се определя след 
проведено лечение.
Синдром на Mallory Weiss
Представлява лезия в областта на долен езо­
фагиален сфинктер (ДЕС), най-често явяваща се 
след упорито повръщане, довело до разкъсване 
в областта на сфинктера и кардиалната част на 
стомаха, съпроводено с кръвоизлив. Кандидатите 
се преценяват индивидуално след етиологично 
уточняване на синдрома и не по-рано от една 
година след диагностицирането му.
Язвена болест
Тук спадат: пептична язва на стомаха, на 
дванадесетопръстника, гастро-йеюнална язва и 
с друга локализация в горен гастроинтестинален 
тракт (ГГИТ).
Доказването на язвения дефект става по ен­
доскопски и рентгенов път. От етиологична гледна 
точка е необходимо изследване на Helicobacter 
pylori инфекцията, което става чрез уреазен тест, 
серологично, микробиологично, хистологично 
или чрез дихателен тест. За предпочитане е из­
ползването синхронно на два теста. Ако се касае 
за стомашна язва, са необходими множество 
биопсии за хистологично отхвърляне на язвен 
тип карцином на стомаха.
Язвената болест се смята за активна в случа­
ите, когато е доказана с ендоскопско изследване; 
когато освен клинични данни се установяват 
сигурни преки рентгенови признаци за язвена 
болест, депо или ниша или когато се докаже 
трайна деформация на булбус дуодени с изразен 
дуоденит и групирани ерозии тип „сол-пипер“.
При установяване на „активна“ язвена болест 
(по смисъл на цитираните по-горе изисквания), 
кандидатстващите по графаи 1, 2 и 3 са негодни.
Служителите в МВР с активен язвен дефект 
са годни след проведено лечение.
При язвена болест с усложнения (перфорация 
с последващо зашиване на язвата или с резекция 
на стомаха; пилор-дуоденална стеноза и др.) 
кандидатстващите по графи 1 и 3 са негодни, 
по графа 2 – индивидуална преценка. С тежки 
рецидиви и тежко протичане определя негодност 
по графи 1, 2, и 3.